Cuneiform Tablet Kt n/k 584 (AKT 2 31)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ší-ma-at-sú-en₆-ma a-na ú-ṣur-ša-IŠTAR qí-bi-ma a-na ša É li-lá 3 ma-na KÙ.BABBAR ša pá-ta-tí-kà PUZUR₄-ì-lí DUMU ú-ṣur-ší-IŠTAR na-al-pu-tù i pá-na a-ḫa-at-kà ba-al-ṭa-at-ma ṣí-ib-tám tù-ša-qí-il₅ iš-tù a-ḫa-at-kà me-ta-at-ni 10 ma-na URUDU i-na ig-ri sí-ra-bi i-dí-a-šùr a-na a-wi-il₅-tim i-dí-ší-im ù a-na-ku a-dí 2-šé-ni-šu ù šál-ší-šu PUZUR₄-ì-lí i-na kà-ṣí-im a-sí-ma ú-ša-ḫi-sú u₄-ma-am a-wi-il₅-tum e-ṭí-ri-ma É-tám a-na kà-na-ki-im ta-ta-na-lá-kam a-pu-tum KÙ.BABBAR šé-bi-lam-ma a-na a-wi-il₅-tim li-iš-qú-lu-ma É-tám lá tù-pá-ra-ar a-ḫi a-ta KÙ.BABBAR ša i-a-šar ma-lá tù-ša-dí-nu-ni šé-bi₄-lam-ma šé-im <gap> a-na ú-ku-ul-tí-ni lá-áš-pu-uk ša-tum ša-na-at me-er-at-kà a-ḫa-at a-bi₄-ša ta-tí-dí-ší mì-ma lá té-zi-ib-ší-im tù-dí-tám ša tù-šé-bi₄-lá-ší-ú-ni ša-ak-na-at a pá-ni-a na-ad-a-at a-na-ku-ma ú-lá-ba-ší ù ú-kà-ta-am-ší ù iš-tí-a-ma ta-ta-na-lá-ak lá ta-ṣa-ra-áp-ší a-šu-ur-ší